《题清辉堂》
宋代·释长吉

结庐江上楼，江云日为侣。
江山相掩映，清辉满庭户。
沙暝见归禽，潮回闻去橹。
落景一帘风，残雪半江雨。
中餐嗓云蔡，午坐烹茶乳。
少室傅花旨，南华齐物语。
隐几赜渊源，篆香随玉尘。
爱此坐忘归，东峰月华吐。

作者简介：释长吉，号梵才大师，住净名庵。事见《嘉定赤城志》卷二七、三五。今录诗五首。